11/06/2020 | Administración LocalMunicipal
Ortigueira
Secretaría
Convocatoria do proceso selectivo para a ampliación da bolsa de emprego para a contratación laboral temporal para a formacion de brigadas de prevención e loita contraincendios

ANUNCIO CONVOCATORIA PROCESO SELECTIVO PARA AMPLIACIÓN DA BOLSA DE EMPREGO PARA A CONTRATACIÓN LABORAL TEMPORAL PARA A FORMACION DE BRIGADAS DE PREVENCIÓN E LOITA CONTRAINCENDIOS Polo alcalde-presidente do Concello de Ortigueira ditouse a seguinte resolución: “No ano 2019 tramitouse a correspondente convocatoria para a creación dunha bolsa de emprego para a contratación laboral temporal para a formación das brigadas de prevención e defensa de incendios forestais, financiadas ao abeiro do convenio de colaboración subscrito coa Conselleria do Medio Rural e este Concello para a prevención e defensa contra incendios forestais cofinanciado parcialmente co Fondo Europeo Agrícola de Desenvolvemento Rural (Feader). As bases que rexen dita convocatoria, publicadas no BOP número 108 de 10 de xuño de 2019, establecían que se confeccionaría unha bolsa de emprego cunha vixencia máxima de catro anos Por resolución da Alcaldía 2019-0629 de data 10 de xullo de 2019 aprobouse a bolsa de emprego para a formación de brigadas de prevención e defensa contraincendios de acordo con dita convocatoria. Considerando necesario contar con dúas brigadas co fin de dar cumprimento ao convenio de colaboración subscrito coa Consellería do Medio Rural e este Concello, xa que este municipio conta cunha grande superficie forestal e espazos públicos que son necesarios manter en boas condicións para evitar o risco de incendios, e no caso que estes se produzan, contar cos medios necesarios para a súa extinción. Considerando que a bolsa de emprego para a contratación do persoal das brigadas debe garantir na medida do posible a formación das mesmas así como poder cubrir calquera vacante que se produza durante o servizo e que a actual bolsa non é suficiente para garantir estas circunstancias, segundo informan do departamento de persoal No uso das atribucións que me están conferidas, RESOLVO: Primeiro. –Advocar para esta Alcaldía e referente a aprobación da convocatoria e das bases para a selección de persoal, para a ampliación da bolsa de emprego para a contratación laboral temporal, para formar as brigadas de prevención e defensa contraincendios forestais, as atribucións delegadas na Xunta de Goberno Local relativas a aprobación das bases das probas para a selección do persoal e para os concursos de provisión de postos de traballo, de conformidade co establecido no artigo 10, da lei 40/2015, do 2 de outubro, de réxime xurídico do sector publico Segundo. –Convocar un novo proceso selectivo para ampliar a bolsa de emprego para a contratación de persoal laboral temporal de peóns, peóns condutores e xefes para a formación de brigadas de prevención e extinción de incendios, aprobado por resolución da Alcaldía número 2019-0629. Este proceso selectivo rexerase polas bases que constan como anexo a esta resolución. Terceiro. –O prazo de presentación de solicitudes será de CINCO DIAS NATURAIS, contados a partir do seguinte ao da publicación do anuncio no Boletín Oficial da Provincia. Cuarto. –Os/as candidatos/as que superen o proceso selectivo integraranse na bolsa de emprego aprobada pola citada resolución da Alcaldía número 2019-0629 e a partires do/da último/a aspirante que figura na mesma. Non obstante antes da formalización do correspondente contrato os/as aspirantes deberán superar tanto as probas físicas como o recoñecemento médico e o curso de formación Quinto. –Dispoñer a publicación desta convocatoria no Boletín Oficial da Provincia e no taboleiro de edictos electrónico e físico deste Concello de Ortigueira. ANEXO I BASES PARA A AMPLIACIÓN DA BOLSA DE EMPREGO PARA A CONTRATACIÓN LABORAL TEMPORAL DE PERSOAL PARA FORMAR AS BRIGADAS DE PREVENCIÓN E DEFENSA CONTRAINCENDIOS FORESTAIS PRIMEIRA.–OBXECTO. O obxecto desta convocatoria é a ampliación da bolsa de emprego, aprobada por resolución da Alcaldía número 2019-0629, para a contratación laboral temporal como brigadistas de prevención, vixianza e, defensa contraincendios forestais para a súa contratación no memento de posta en funcionamento das brigadas ou cando se produzan vacantes nas mesmas, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e sempre que sexa posible a súa cobertura de conformidade cos requisitos esixido pola normativa aplicable e previa acreditación no expediente da existencia de crédito adecuado e suficiente para esta finalidade. Seleccionarase e confeccionarase dúas listas de aspirantes: xefe de brigada, peón de brigada-condutor-peón de brigada. SEGUNDA.–TRABALLOS A REALIZAR. Traballos de vixilancia e defensa contra os incendios forestais, labores encamiñadas a prevención que diminúan o risco de propagación e minoren os danos dos incendios, no caso de producirse de conformidade co establecido nos Convenio de colaboración subscrito entre a Consellaría do Medio Rural e o Concello de Ortigueira Os membros da brigada deberán ter plena dispoñibilidade (incluíndo domingos, festivos, quendas de noite, segundo as necesidades do servizo). TERCEIRA.–MODALIDADE DE CONTRATO E XORNADA DE TRABALLO. Con carácter xeral, a contratación realizarase a través da modalidade de contrato de obra ou servizo, cunha xornada de corenta horas semanais, prestadas de luns a domingo, cos descansos que establece a lei. O horario será fixado polo Servizo de Incendios da Xunta de Galicia ou pola Alcaldía CUARTA.–RETRIBUCIÓNS. Os traballadores percibirán as retribucións previstas no convenio regulador das condicións do persoal laboral do Concello de Ortigueira. QUINTA.–PERÍODO DE PROBA. De conformidade co disposto no artigo 14 do Estatuto dos Traballos, establecese un período de proba de quince días laborais. SEXTA.–REQUISITOS. Os aspirantes deberán reunir os seguintes requisitos: Todos os aspirantes:  Ter nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 da Lei 2/2015 do emprego público de Galicia.  Ter cumpridos dezaseis anos e non exceder, se é o caso, da idade máxima de xubilación forzosa. Posuír a capacidade funcional para o desempeño das tarefas. Non padecer enfermidade ou eiva física que impida o desenvolvemento das funcións propias do posto de traballo para o que se opta;  Non ter sido separado mediante expediente disciplinario do servizo do Estado, Comunidades Autónomas ou Entidades Locais, nin estar incapacitado nin inhabilitado para o exercicio de funcións públicas. Para o posto de xefe de brigada Ademais dos requisitos anteriores: a) Estar en posesión dalgunha das seguintes titulacións: Enxeñeiro de Montes, Enxeñeiro Técnico Forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesión equivalente. b) Permiso de conducir B. Para o posto de peón condutor Ademais dos requisitos para todos os aspirantes deberá estar en posesión do permiso de conducir B. O cumprimento dos requisitos anteriores entenderanse referidos ao último día do prazo de presentación de instancias. SÉTIMA.–PRESENTACIÓN DE INSTANCIAS. As persoas que desexen tomar parte nesta convocatoria deberán presentar a solicitudes, segundo modelo que figura no Anexo I destas bases, no prazo de CINCO DÍAS NATURAIS, contados a partir do seguinte ao da publicación do anuncio no Boletin Oficial da Provincia, facendo constar o posto ou postos aos que desexan optar e que coñecen e aceptan as bases da convocatoria, acompañando á instancia os seguintes documentos: a) DNI. b) Curriculum, achegando a documentación xustificativa dos méritos que se aleguen. c) Posuír a capacidade funcional necesaria para o desempeño do posto. Acreditarase mediante informe médico no que se faga constar expresamente que o/a aspirante reúne as condicións físicas suficientes para a realización dos exercicios físicos que figuran especificados como “Proba de aptitude física” nestas bases, ademais da situación médica de que non padece enfermidade ou defecto físico que impida o normal desenvolvemento das funcións propias do posto. Son excluíntes as lesións de corazón, pulmón ou intestinais, os trastornos psicolóxicos, as incapacidades do aparato locomotor, as enfermidades infecciosas e a obesidade. Nas mulleres tamén será excluínte o embarazo. A cegueira e a xordeira son igualmente causas de exclusión. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. d) Non estar separado mediante expediente disciplinario do servizo de calquera Administración Pública ou Emprego Público, nin estar inhabilitado para o exercicio das funcións por sentencia firme. e) Os nacionais dos demais Estados a que fai referencia o apartado a) deberán acreditar, ademais da súa nacionalidade e dos requisitos a que fan referencia os apartados anteriores, non estar sometidos a sanción disciplinaria ou condena penal que impida, no seu Estado, o acceso á función pública. Dita acreditación efectuarase mediante certificados expedidos polas autoridades competentes dos seus países de orixe. f)) No seu caso, titulación esixida segundo a base sexta. g) No seu caso, permiso de conducir. As solicitudes poderán presentarse nos rexistros electrónico ou presencial do Concello de Ortigueira ou nalgún dos lugares previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. No caso de presentarse no Rexistro Xeral do Concello deberá solicitarse cita previa no telefono 981400000 ext.322 No caso de presentarse a solicitude por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, o/a aspirante deberá, ase mesmo, enviar por fax ao número 981402537 unha copia da instancia na que figure a data de presentación no rexistro correspondente, aos efectos de que poida ser incluída na relación de admitidos/as. De efectuarse a presentación por correo postal, estarase ao previsto no artigo 31 do Real Decreto 1829/1999, do 3 de decembro, polo que apróbase o Regulamento polo que regúlase a prestación dos servizos postais, en desenrolo do establecido na Lei 24/1998, do 13 de xullo, do Servizo Postal Universal e de Liberalización dos Servizos Postais. OITAVA.–ADMISIÓN DE ASPIRANTES. Finalizado o prazo de presentación de instancias o Sr. alcalde-presidente do Concello, ditará resolución aprobando a lista provisional de admitidos e excluídos, que se publicará no taboleiro de anuncios e na sede electrónica do Concello Concederase un prazo de dous días hábiles para reclamacións, se as houbese, e/ou para emendar os defectos de documentación. Rematado o prazo de reclamacións expoñerase a lista definitiva de aspirantes admitidos e excluídos, así como a composición do Tribunal Cualificador, indicando o día, hora e lugar en que esta realizarán as probas previstas nas presentes bases NOVENA.–SELECCIÓN DOS ASPIRANTES. A selección constará das seguintes fases: A) FASE DE CONCURSO, na que se valorarán os seguintes méritos: a) Experiencia profesional debidamente acreditada en traballos similares, en calquera das Administracións Públicas, 0,06 puntos por mes de traballo, hasta un máximo de 3 puntos Para os efectos de xustificación de experiencia laboral, só serán valorados aqueles méritos que teñan a súa orixe nunha relación baseada nun contrato de traballo e xustificada de forma fidedigna mediante informe de vida laboral expedida pola Tesourería Xeral da Seguridade Social acompañado dos correspondentes contratos ou certificado de servizos prestados b) Formación, hasta un máximo de 2 puntos. Por cursos, xornadas, seminarios ou congresos de formación e perfeccionamento realizados polos aspirantes, en calidade de alumnos, relacionados co posto de traballo a ocupar, e que fosen organizados ou impartidos polas Administracións Públicas ou entidades particulares recoñecidas ao efecto por calquera Administración Pública. Para este último caso os aspirantes deberán aportar o documento acreditativo do recoñecemento ou homologación oficial do curso, xornada, seminario ou congreso. Cada curso será valorado 0,01 puntos hora. Non valoraranse os cursos cunha duración inferior a dez horas. No suposto de que a duración do curso se exprese en días, establécese unha equivalencia de 5 horas por cada día de curso. B) FASE DE OPOSICIÓN: máximo 11 puntos. A fase de oposición constará de tres exercicios, PRIMEIRO EXERCICIO.–De carácter obrigatorio e eliminatorio: Consistirá nunha proba de aptitude física. Proba de Banco: Antes da realización deste exercicio darase información detallada ós aspirantes do desenvolvemento e forma de valoración da proba a realizar. A tal efecto, os aspirantes deberán asinar unha declaración conforme ó seguinte modelo: “– Que coñece e foi informado do desenvolvemento e forma de valoración da proba de aptitude física a realizar –a proba do banco–. – Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco”. Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto ( 22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso (serán pesados in situ cunha báscula) e pulsacións obterase a capacidade aeróbica do aspirante. Os aspirantes que non obteñan unha capacidade aeróbica igual ou superior a 40 quedarán eliminados do proceso selectivo. O exercicio puntuarase do seguinte xeito: – Capacidade aeróbica entre 40 e 43: 5 puntos. – Capacidade aeróbica entre 44 e 46: 6 puntos. – Capacidade aeróbica de 47 ou máis: 7 puntos. SEGUNDO EXERCICIO.–De carácter obrigatorio e eliminatorio: Nun tempo máximo de 10 minutos os/as aspirantes deberán demostrar as súas habilidades e coñecementos profesionais na realización da proba estipulada ao seu efecto polo Tribunal cualificador, atendendo á categoría a desempeñar (xefe de brigada, peón de brigada-condutor ou peón de brigada). Será cualificado de 0 a 4 puntos, e será preciso alcanzar un mínimo de 2 puntos para superalo. TERCEIRO EXERCICIO.–n aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega terán unha proba, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 2 ou equivalente para os postos de peon-condutor e peón e o CELGA 3 para os postos de xefe de brigada. Se o tribunal o considera conveniente, poderá acordar a celebración dos tres exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Así mesmo o Tribunal poderá alterar a orde da realización dos exercicios. DÉCIMA.–TRIBUNAL CUALIFICADOR. O Tribunal Cualificador estará composto polos seguintes membros: Presidente: funcionario de carreira ou persoal laboral fixo da Administración Publica. Secretario: o da Corporación ou funcionario en quen delegue (con voz e sen voto). Vogais: catro funcionarios de carreira ou persoal laboral fixo da Administración Pública, designados pola Alcaldía, un deles a proposta do Comité de Empresa. O presidente, se o considerase necesario, poderá nomear técnicos co único fin do asesoramento do Tribunal Cualificador. Tódolos membros do Tribunal Cualificador, deberán posuír a titulación ou especialización igual ou superior á esixida para o acceso á praza convocada. Os membros do Tribunal Cualificador deberán absterse de intervir, comunicándoo ao Sr. alcalde cando concorran neles algunha das circunstancias previstas no artigo 23 da Lei 40/2015, do 1 de outubro, de réxime xurídico do sector publico, así como cando realizaran tarefas de preparación de aspirantes durante os cinco anos anteriores á publicación desta convocatoria. Así mesmo os aspirantes poderán recusar ós membros do Tribunal Cualificador cando nos mesmos concorra algunha das circunstancias previstas para a abstención e de conformidade ca establecido no artigo 24 da Lei 40/2015. O Tribunal Cualificador estará facultado para a interpretación das presentes Bases, así como para resolver por maioría de votos dos membros presentes as dúbidas que xurdan da aplicación das normas contidas nestas e determinará a actuación procedente nos casos non previstos. Os seus acordos só poderán ser impugnados polos interesados nos supostos e na forma establecida na Lei 39/2015, do 1 de outubro, do procedemento administrativo común das administracións públicas. DÉCIMO PRIMEIRO.–COMENZO E DESENVOLVEMENTO DAS PROBAS.1. A data e hora na que deberá constituírse o Tribunal Cualificador aos efectos de valoración do concurso e elaboración das probas será determinada por resolución da Alcaldía, xuntamente coa aprobación da lista definitiva de admitidos e a data da celebración das probas, publicándose no taboleiro de edictos do Concello.2.–0s aspirantes serán convocados para as probas en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal Cualificador.3.–Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo da Xunta Cualificadora, coa vestimenta e dos medios materiais adecuados e necesarios para a práctica dos mesmos.4.–En calquera momento o Tribunal a poderá requirir aos opositores para que acrediten a súa identidade.5.–A orde de actuación dos aspirantes iniciarase de conformidade coa resolución do 30 de xaneiro de 2020 pola que se fai público o resultado do sorteo ó que se refire o Regulamento de Selección de Persoal da Administración da Comunidade Autónoma; dita orde de actuación empezará por aqueles nos que o primeiro apelido empece pola letra “S” (DOG número 27, do 10 de febreiro de 2020). 6.–Se en calquera momento do proceso selectivo chegara a coñecemento da Xunta Cualificadora que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. alcalde a súa exclusión indicando as inexactitudes ou falsidades observadas ós efectos procedentes.7.–-Na realización das probas adoptaranse as medidas de seguridade ditadas polas autoridades sanitarias con motivo da crise sanitaria do Covi-19, (distancia interpersoal 2 metros mínimo, uso de máscaras e guantes, desinfección da maquinaria ou ferramenta empregada nas probas). Neste sentido o Tribunal poderá realizar chamamentos individuais aos/as aspirantes para a realización das probas co fin de evitar que se produzan aglomeracións de persoas no lugar en que se realizan as mesmas. Os/as aspirantes deberán acudir a realización das distintas probas provistos de máscaras, guantes e no seu caso, bolígrafo. O Concello proporcionará ao Tribunal xel hidroalcohólico suficiente para a súa utilización tanto polos membros do Tribunal como polos/as aspirantes así como o produto para a desinfección da maquinaria ou ferramenta empregada. DÉCIMO SEGUNDA.–CUALIFICACIÓN FINAL E RELACIÓN DE APROBADOS.1.–A cualificación final obterase sumando a puntuación obtida na fase de concurso e na fase de oposición.2.–No caso de empate nas puntuacións totais de dous ou máis aspirantes, este resolverase tendo en conta: 1.º.–A puntuación obtida na proba practica do segundo exercicio da fase de oposición.2.º.–A puntuación obtida no primeiro exercicio da fase de oposición (probas físicas). 3.º.–A puntuación obtida por experiencia laboral da fase de concurso.4.º.–A puntuación obtida por formación da fase de concurso.5.º.–Por sorteo que se realizará en presenza dos interesados.4.–Concluído o proceso selectivo previstas na fase de oposición, o Tribunal Cualificador fará pública, no taboleiro de anuncios do Concello, a relación de aspirantes con indicación da puntuación obtida, de maior a menor. Así mesmo elevará dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo. DÉCIMO TERCEIRA.–ACHEGA DE DOCUMENTOS POLOS ASPIRANTES. Os aspirantes seleccionados presentarán dentro do prazo de tres días naturais contados a partir da publicación do resultado da selección e en todo caso, previo a firma do correspondente contrato, os documentos acreditativos dos requisitos esixidos na convocatoria e que non presentasen xunto coa solicitude e o certificado médico ou certificado de aptitude expedido por mutua autorizada acreditativo de non padecer enfermidade nin defecto físico que impida o desempeño das funcións propias do correspondente posto de brigada de prevención e defensa contra incendios forestais. Os que, dentro do prazo indicado, e salvo os casos de forza maior, non presentasen a documentación ou desta se deducise que carecen dalgún dos requisitos esixidos, non poderán ser contratados, polo que quedarán anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. DÉCIMO CUARTA.–FUNCIONAMENTO DA BOLSA. A) Chamamento dos aspirantes. Cando as necesidades do servizo así o requiran e, en calquera dos supostos aos que se refiren estas bases, procederase ao chamamento de candidatos da bolsa de traballo segundo as seguintes regras: 1. Inicialmente, publicadas as bolsas de traballo, os contratos previstos con máis larga duración, asinaranse aos primeiros da lista.2. Unha vez estea en funcionamento a bolsa de traballo, e cando as necesidades do servizo así o requiran, procederase sempre ao chamamento da persoa candidata con maior cualificación na mesma e por estrito orde, sempre e cando non estea traballando para o Concello.3. O/a aspirante contratado/a realizar un recoñecemento médico para garantir as súas condicións de saúde para o traballo a realizar. De non superar o recoñecemento médico declarase o/a aspirante decaído do seu dereito á contratación procedendo a súa baixa de xeito inmediato.4. Igualmente os/as aspirantes seleccionados deberán realizar un curso teórico-practico de formación sobre prevención e defensa contra os incendios forestais de 16 horas (tal e como figura no convenio entre a Consellería de Medio Rural e o Concello de Ortigueira). Este curso será obrigatorio, aínda que os compoñentes da brigada xa o recibisen en anos anteriores e deberán superalo para continuar co contrato. Ase made cada vez que se formalice un contrato e previa a dita formalización o aspirane deberá ter superado no ano en curso as probas fisicas.5. O aspirante chamado disporá, como regra xeral, de vinte catro horas hábiles dende a recepción para aceptar ou rexeita-la oferta. En caso de rexeita-la oferta, o candidato deberá acreditar motivos xustificados que imposibiliten a aceptación. Consideraranse motivos xustificados: a) Enfermidade do candidato que lle impída o desenrolo do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) As contratacións noutra empresa ou administración. d) Alta no réxime de autónomos. e) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou se produza a súa a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que se refire o apartado anterior, o chamamento realizarse de forma telefónica. De non ser localizado o primeiro candidato dispoñible da lista procederase a chamar aos seguintes candidatos. Nestes casos, a falta de contestación telefónica dun candidato da lista para a súa incorporación non será considerada como renuncia, conservando a súa posición na bolsa para futuros chamamentos. B) Causas de exclusión das bolsas de traballo. A exclusión dun aspirante da bolsa de traballo se producirá por algunha das seguintes causas: a) Solicitude expresa. b) Rexeitamento de oferta de traballo adecuada por causa non xustificada. c) Falta de incorporación ao seu posto de traballo tras a aceptación da oferta por causa no xustificada, excepto ou rexeitamento a un chamamento efectuado polo trámite de urxencia. d) Non superación do período de proba. e) Por ser sancionado, con carácter firme, por unha falta tipificada como grave ou moi grave. DÉCIMO QUINTA.–FORMALIZACIÓN DO CONTRATO.1. Obtida a conformidade do interesado chamado, o órgano competente procederá a ditar resolución na que se dispoña a formalización do contrato, con expresión da categoría profesional, tipo de contrato, porcentaxe de xornada e demais determinacións establecidas pola lexislación laboral.2. Así mesmo, no expediente tramitado deixarase expresa constancia das variacións producidas nas bolsas de traballo.3. Previo ao nomeamento ou formalización do contrato deberá solicitarse informe de existencia de crédito á Intervención Municipal. DÉCIMO SEXTA.–VIXENCIA DAS BOLSAS. As bolsas de traballo resultante do proceso de selección regulado nestas bases estarán vixentes ata a posta en marcha dun novo proceso que a substitúa. Sen prexuízo do anterior, entenderase que estas bolsas perden a súa vixencia transcorridos catro anos dende a data da súa constitución. DÉCIMO SÉTIMA.–CARÁCTER VINCULANTE DAS BASES. As bases desta convocatoria vinculan á Administración Municipal, ao Tribunal Cualificador e aos aspirantes que participen no proceso selectivo convocado. DÉCIMO OITAVA.–RECURSOS. Contra a aprobación destas bases poderán interpoñerse os recursos previstos na Lei 39/2015, do 1 de outubro, do procedemento administrativo común das administracións públicas e cantos actos administrativos se deriven delas, e da actuación da Tribunal Cualificador poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998 reguladora da Xurisdición Contencioso-Administrattiva, no prazo de dous meses, contados dende a data do día seguinte da última publicación. Así mesmo poderá presentarse o recurso potestativo de reposición ante o órgano que as aprobou, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, do 1 de outubro, do procedemento administrativo común das administracións públicas. DÉCIMONO NOVENA No non previsto nestas bases estarase ao disposto na lexislación vixente que resulte de aplicación e, especialmente, ao disposto no Estatuto dos Traballadores. ANEXO I MODELO DE INSTANCIA D./dona., con D. N. I. n.º., con enderezo., C. P., localidade., teléfono. EXPÓN: Que tendo coñecemento da Convocatoria do proceso selectivo para a ampliación da bolsa de emprego, aprobada por resolución da Alcaldía 2019-0629 para a contratación laboral temporal para a formación das brigadas contraincendios. E declarando explicitamente coñecer e aceptar as bases reguladoras da convocatoria, e cumprindo os requisitos de acceso establecidos en ditas bases. Apórtase a tal efecto a seguinte copia simple de: D. N. I. Permiso de conducir, de selo caso Fotocopia titulación exixida. Documentación acreditativa de méritos SOLICITA: Sexa admitida esta instancia para participar no proceso selectivo referido para os postos de: (sinalar ao que se desexa optar) – Xefe de brigada – Peón condutor – Peón En Ortigueira, a ________ de _____ de 2019. Asdo.: ………………………… O que se fai publico para xeral coñecemento e aos efectos oportunos. Ortigueira, 1 de xuño de 2020. O alcalde Juan Vicente Penabad Muras